carohd/mindhelper huggingface dataset:
Jeg har snappet en del med en pige, som jeg er ret vild med
Kategori: Forelskelse
K\u00f8n: Dreng
Alder: 13
Dato: 2017-11-27T08:42:44.000Z

Sp\u00f8rgsm\u00e5l:
Dreng 13 år..
Forelsket i denne her pige.. Hun går i min klasse, og her på det sidste har vi snappet ret meget sammen.. Ved ikke om det betyder noget.. Eller om hun snapper sådan med alle?
Ved ikke hvordan jeg kommer videre, og mere ind til hende? Vi har mulighed for at snakke sammen en gang i mellem i bussen på vej hjem fra skole, men ellers snakker vi ikke så meget sammen i skoletiden.. Vi sidder ret langt væk fra hindanden. Hun virker interesseret, men så alligevel? Er hun sådan over for alle drenge på snapchat?


Kunne godt bruge nogle råd! Gerne konkrete tips, og ting som piger falder for.
PÅ Forhånd tusind tak!

Svar:
Uha, det er både dejligt og svært at være forelsket. Dejligt fordi der er en person, der kan give én en varm følelse indeni. Svært fordi det ikke altid er lige nemt at finde ud af med det der kærlighed.


Begynd at snakke med hende
Jeg har svært ved at svare dig på, om hun snapper sådan med alle eller kun med dig. Men du spørger til, hvordan du kan komme mere ind til hende. Og til det må mit bedste råd være: Tag kontakt og snak med hende. Du skriver, at I har mulighed for at snakke i bussen. Det synes jeg, at du skal gøre. Hvis du ikke helt ved, hvad du skal sige, kan du prøve at kigge vores artikel om tips til smalltalk igennem. Der er nogle bud på, hvad man kan komme ind på.


En anden måde, at du kan komme mere ind på hende og lære hende at kende, er at blive ved med at skrive med hende. Spørge hende om ting, når I alligevel har kontakt. Hvad kan hun lide at lave i sin fritid? Hvad for noget musik kan hun lide at høre? Den slags.


Hvis du vil undersøge lidt nærmere, om hun mon er interesseret i dig, kan du kigge på vores artikel om tegn på forelskelse. Det kan være, at du kan sætte flueben ved nogle af punkterne hos hende.


Husk det de fortæller og få dem til at grine
Du spørger om konkrete tips til, hvad piger falder for. Jeg tænker, at det kan være ret forskelligt fra person til person. Men som udgangspunkt tænker jeg, at alle piger elsker, når en dreng husker, hvad de fortæller. Fx at hun var i biografen med en veninde, og at du så spørger, hvordan filmen var. Og så tænker jeg også, at det altid er et plus, hvis man kan få piger til at grine. Især hvis det kommer meget naturligt, så man ikke fornemmer, at drengen prøver at være sjov. Men at det mere kommer af sig selv.


Tag fat i dine kammerater
Jeg kommer til at tænke på, om du har snakket med dine kammerater om det? Måske har de også nogle bud på, hvad du kunne gøre. Eller nogle tanker om, hvad pigerne falder for. Jeg ville i hvert fald tage fat i mine venner, hvis jeg var i din situation. Måske har de endda selv prøvet noget, som fungerede rigtig godt. Så kan du prøve det af også.


Held og lykke med det! Jeg håber, at I får snakket sammen, så du kommer mere ind på hende.
Hvad kan jeg skrive til ham, så han vil ses og snakke med mig?
Kategori: Venner
K\u00f8n: Pige
Alder: 16
Dato: 2017-12-04T10:38:31.000Z

Sp\u00f8rgsm\u00e5l:
Jeg ved ik rigtig hvad jeg skal skrive, men.
Hvad ville være en god idé at skrive til en dreng du har haft problem med i lang tid. Altså hvordan skriver man en besked der virker meget gribende og gir en lyst til at snakke sammen igen og snakke sine problemer igennem. Håber i fårstår hvad jeg mener. Og håber i kan hjælpe mig med at få skrevet en god besked der beskriver eller fortæller at jeg syntes at vi skal ud og snakke sammen.

Svar:
Jeg kan godt forstå, hvis du er tvivl om, hvad du skal skrive til ham. Det kan også være svært, og især hvis I har haft problemer i et stykke tid.


Ting, du kan tænke på, når du skriver
Du spørger til, hvordan du skriver en besked, der virker gribende på ham, du sender til. Og jeg kan godt forstå, hvorfor du spørger, for det kan være svært at finde ud af. Nedenunder har jeg listet nogle ting op, som du kan tænke på, når du skal skrive beskeden:



Hvad ville du høre?
Det første, jeg tænker, at du kan holde for øje, er, at du skriver til lige netop ham. Hvad tænker du, at han ville synes var gribende at få at vide over besked? Og hvis du var i hans situation  hvad ville du have brug for at høre? Det kan være et godt udgangspunkt at tage, når man skal skrive en svær besked.
Beskriv, hvad du tænker om jeres forhold
Jeg forstår dit brev, som om du virkelig gerne vil snakke jeres situation igennem. At der måske er noget i jeres forhold til hinanden, som nager dig, og som du gerne vil løse. Hvis du tager det med i din besked, kan han læse, at du faktisk er øv over der, hvor I er nu. Og at du gerne vil have, at det skal ændre sig. Det viser, at du er interesseret i ham og jeres forhold. Og at du tager fat i ham netop af den grund  og ikke fordi du vil skabe mere splid eller skælde ham ud.
Hvad vil du have ud af samtalen?
Til sidst kan du overveje, om du vil skrive, hvad du ønsker at få ud af, at I snakker sammen. Hvor håber du, at det kan lede jer hen? Hvad ønsker du i forhold til jeres forhold til hinanden? Det er ikke en ting, jeg tænker, at du behøver. Men hvis du har lyst, synes jeg godt, at du også kan nævne det i beskeden.



Tag dig tid og snak med veninderne
Når du skal i gang med at formulere selve beskeden, synes jeg, at du skal give dig god tid. Sid med det lidt og tænk over, hvordan det lyder bedst. Og hvis jeg var dig, ville jeg måske skrive beskeden sammen med en af mine gode veninder. Det kan være, at de har nogle gode idéer til formuleringer eller ting, du kunne skrive i beskeden, der ville fange ham. Så brug endelig dine veninder, når du skal skrive beskeden. De kan være guld værd i sådan nogle situationer.


Held og lykke med det. Jeg håber, at det ender med, at I får snakket sammen og finder ud af det.
Jeg har projektuge og søger viden om problemer hos overvægtige børn
Kategori: Generelt
K\u00f8n: Pige
Alder: 15
Dato: 2017-12-08T13:56:04.000Z

Sp\u00f8rgsm\u00e5l:
Jeg kommer fra en skole hvor vi har projektuge. Jeg søger viden om hvad for nogle problemer børn har hvis de er overvægtige. Jeg mener ikke fysisk men psykisk selvfølgelig. Det var bare om i har fået nogle beskeder med det at gøre. Jeg ved ikke om i må skrive noget om det, men ville bare spørge. Jeg vil bare gerne vide om i får nogle beskeder hvor de siger at de er kede af det medovervægt at gøre og om hvad de beskeder typisk kan handle om. Som hvad man mest er kede af. Tænker man anderledes i hverdagen hvis man er overvægtig? Er man mere ked af det end andre? Hvad kan man være ked af? Det er okay hvis i ikke vil svare. Det kan jo være at det er fortroligt.

Svar:
Tak for din henvendelse. Det er et rigtig spændende emne, du søger viden om. Og det vil jeg gerne hjælpe dig med.


Brevkassen er til personlige problemstillinger. Men du er meget velkommen til at stille dine spørgsmål på kontakt@mindhelper.dk, så vil du få svar hurtigst muligt.
Jeg skriver opgave om overvægtige børn i min projektuge på min skole
Kategori: Generelt
K\u00f8n: Pige
Alder: 14
Dato: 2017-12-08T13:56:17.000Z

Sp\u00f8rgsm\u00e5l:
Jeg kommer fra en skole og jeg har projektuge.
Der ikke noget speciel jeg vil spørger dig om der handler om mig, men det handler om min opgave kunne det være at i kunne svare på de her spørgsmål:


Har overvægtige unge en anden tankegang ind dem der ikke er overvægtige?


Hvis de gør, tænker man sig så anderledes end dem der ikke er?

Svar:
Tak for din henvendelse. Det er et rigtig spændende emne, du søger viden om. Og det vil jeg gerne hjælpe dig med.


Brevkassen er til personlige problemstillinger. Men du er meget velkommen til at stille dine spørgsmål på kontakt@mindhelper.dk, så vil du få svar hurtigst muligt.
Jeg har taget piller før, og jeg overvejer at gøre det igen
Kategori: Spiseforstyrrelser og selvskade, Svære følelser og tanker
K\u00f8n: Pige
Alder: 16
Dato: 2017-12-15T13:21:24.000Z

Sp\u00f8rgsm\u00e5l:
Jeg har selvmordstanker jeg tog piller i sidste uge overvejer at gøre det igen skal jeg indlægges selvom det kun var 8 piller

Svar:
Det gør mig ondt at læse, at du er så ramt af dine selvmordstanker. Derfor vil jeg starte med at skrive, at det er rigtig godt, at du deler det med os. Det skal du takke dig selv for. Men det er vigtigt, at du søger mere hjælp.



Sig det til nogen
Du skriver, at du har prøvet at tage piller. Alene det fortæller mig, at du skal tage kontakt til nogen omkring dig, så du kan få noget hjælp. Du har allerede søgt hjælp her, og det er bare virkelig virkelig godt. Men som skrevet er det også rigtig vigtigt, at du bliver ved med at søge hjælp. Derfor vil jeg give forslag til, hvem du kan tage fat i herunder:



Dine forældreNår man har det så skidt, som du har det, er det vigtigt, at ens forældre ved det. De er ofte de nærmeste voksne, man har. Og de er der til støtte én i rigtig hårde tider. Ligesom du er i nu. Så mit vigtigste råd er, at du skal fortælle dine forældre, hvordan du har det. Hvis det er svært at sige højt, kan du altid skrive et brev til dem, som de kan læse. Det kan nogle gange være lidt lettere.LivslinienNår du mærker, at selvmordstankerne bliver for meget, er det vigtigt at dele det. Det kan du gøre ved at ringe til Livslinien eller skrive til deres chat. Her sidder der personer klar til at snakke med dig om dine tanker. De er rigtig dygtige og er vant til at snakke med folk om deres selvmordstanker. Så du vil være i trygge hænder hos dem. Og så kan du være helt anonym.Psykiatrisk skadestueHvis du bliver meget bange for dine selvmordstanker, eller hvis du  som nu  overvejer at tage piller igen, er det hammerhammervigtigt, at du ringer ind til Psykiatrisk skadestue i nærheden af, hvor du bor. Så kan de hjælpe dig  enten på den ene eller den anden måde. Det vigtigste er bare, at du får noget hjælp. Og det kan de give dig. Hvis det er utrygt at ringe til dem selv, kan du få din mor eller far til at ringe for dig eller tage med dig. Fordi jeg ikke ved, hvor i landet du er lige nu, har jeg fundet numrene og hjemmesiderne til alle de psykiatriske skadestuer, der findes i Danmark:





Jeg håber inderligt, at du passer på dig selv og får sagt det her til nogen omkring dig. For det er virkelig vigtigt, at du søger mere hjælp. Så tag fat i dine forældre! Og også gerneLivslinieneller Psykiatrisk skadestue. Hellere end gerne en gang for meget.
Jeg har det svært med min familie, men jeg ved ikke, hvem jeg kan snakke med
Kategori: Få hjælp
K\u00f8n: Pige
Alder: 14
Dato: 2017-12-19T11:08:07.000Z

Sp\u00f8rgsm\u00e5l:
Jeg har et dårligt problem med familie og min stress og ville gerne snakke med en om det men ved ik hvem?

Svar:
Jeg er ked af at høre, at du har det dårligt med din familie. Og at du også bokser med noget stress. Til gengæld er jeg glad for, at du meget gerne vil snakke med nogen om det. For du skal endelig ikke gå med det alene.


Dem kan du snakke med
Du spørger til, hvem du kan snakke med. Og jeg kan godt forstå, du spørger. For det kan være svært at finde ud af, hvem der vil være god at snakke med. Det vigtigste er, at du er tryg ved den, du snakker med. Hvem det er, er mindre vigtigt. Nedenunder har jeg kommet med forslag til, hvem du kan snakke med.



Tal med dine forældre
Du skriver, at du har et problem med din familie, så det kan være, at du ikke er så glad for at gå til dine forældre. Men jeg vil faktisk synes, at det er en rigtig god ting, hvis du kan fortælle dine forældre om, hvordan du har det. De vil nemlig ofte være de mennesker, der altid vil være der og sørge for, at du har det godt. Vi har lavet en lille guide til at snakke med forældre, du kan kigge i.
Snak med nogen på din skole
Hvis forældrene ikke dur, kan du altid lede efter en voksen at snakke med på din skole. Det kan være, at du har en lærer, du er rigtig glad for. Eller at der er en god sundhedsplejerske på din skole. Uanset hvad skal du ikke holde dig tilbage med at fortælle en voksen på din skole om, hvordan du har det. Hvis du er tryg ved dem, kan det være stedet at snakke. Du kan også kigge vores artikel igennem om at få hjælp på sin skole.
Del det med dine veninder
Veninder er altid gode, når man har det svært. De vil én det bedste, så de kommer ofte gerne med råd til, hvad man kan gøre. Måske har de endda prøvet noget lignende, som de kan fortælle om? Har du set vores guide til at snakke med venner om svære ting? Hvis ikke, synes jeg, du kan give den et kig.
Tag kontakt til hjælpetilbud
Nogle gange kan det være rart ikke at skulle snakke med nogen, der kender en. I de tilfælde er hjælpetilbud rigtig gode. Hvis du har lyst, kan du starte med at kontakte Børnetelefonen. Dem kan du ringe og skrive til eller chatte med  helt anonymt, hvis du har lyst. Der sidder nogle dygtige mennesker klar til at snakke med dig om lige det, du har brug for. Så du må endelig ikke holde dig tilbage.



Jeg håber, at mit svar har givet dig en idé om, hvem du kan snakke med. Og jeg håber, at du får det gjort. For du skal ikke gå med dine problemer alene.
Jeg vil gerne snakke med en psykolog om mit forhold til computerspil
Kategori: Afhængighed og misbrug
K\u00f8n: Dreng
Alder: 20
Dato: 2018-01-08T15:56:49.000Z

Sp\u00f8rgsm\u00e5l:
Jeg skriver til jer, fordi jeg, efter at være faldet over jeres side om afhængighed af computerspil, er ret sikker på, at jeg i hvert fald har et meget usundt forhold til det. Om jeg er helt afhængig ved jeg ikke, men jeg må nok erkende, at jeg opfylder fire af de fem tegn på, at jeg er afhængig. Hvis ikke alle fem, jeg er lidt i tvivl om den sidste med at skære ned på timerne foran skærmen.


Men altså efter, at jeg fandt ud af det har jeg været forbi min læge, som henviste mig til en psykolog med speciale i børn og unge, men der viste sig at være ventetid helt indtil april. Det er lidt irriterende, fordi jeg vil gerne i kontakt med en form for psykolog eller en, der har speciale i dette emne noget før april.


Og da netop afhængighed af computerspil virker til at være et rimelig ukendt emne, fordi efter at kigge på forskellige psykologer og bare følge min generelle fornemmelse om det, så er jeg ret overbevist om, at der er mange af dem, som ikke har særlig meget styr på emnet og er mere fokuseret på de kendte som alkoholmisbrug, parforhold, stress osv.


Jeg skriver derfor til jer for at høre, om I kan anbefale en psykolog eller andet til mig, som jeg kan kontakte omkring dette.

Svar:
Det er ret stort af dig, at du kan se, at du har et usundt forhold til computerspil. Det kræver, at man kan være ærlig med sig selv. Og når man kan det, er det betydeligt nemmere at få den hjælp, man behøver.


Jeg vil lige starte med at fortælle, at jeg har slette nogle oplysninger i dit brev. På den måde kan jeg sikre mig, at du forbliver anonym.


Tag fat i ludomaniforeninger
Det er virkelig godt, at du har været forbi egen læge og søgt hjælp derigennem. Men ja, der kan være rigtig lang ventetid. Og jeg kan godt forstå, hvis du gerne vil til noget før. Du har ret i, at gamingafhængighed er et lille emne. Og der er også en del uenighed om, man overhovedet kan kalde det en afhængighed. Derfor er det heller ikke særlig udbredt endnu.


Det virker dog til, at nogle eksperter mener, at det på nogle punkter minder om ludomani. Derfor vil jeg foreslå dig at tage fat i enten Ludomanilinjen eller Center for Ludomani og fortælle om det, du oplever. Jeg tænker, at de ville kunne vejlede dig videre, så du kan få hjælp før april måned.


Snak med nogen omkring dig
Jeg kommer til at tænke på, om nogen omkring dig kender til dit forhold til computerspil? Hvis ikke de gør det, synes jeg, du skal overveje at fortælle nogen om det. Det er ofte nemmere at komme igennem svære ting, hvis man har nogen til at støtte sig. Om det er en søskende, en forælder eller en ven er mindre afgørende. Bare der er nogen, der kender til dit problem.


Jeg håber, at mit svar har gjort dig klar over, hvad du kan gøre, og hvem du kan tage fat i. Jeg håber, at du med hjælp får et sundt forhold til computerspil.
Min mor siger, at det bare er, fordi jeg er teenager
Kategori: Forældre, Trist eller deprimeret
K\u00f8n: Pige
Alder: 13
Dato: 2018-01-08T16:06:54.000Z

Sp\u00f8rgsm\u00e5l:
Min mor tror ikke på at jeg har depression og siger at det bare er fordi jeg er teenager... hvad gør jeg?

Svar:
Det lyder ikke særlig sjovt, at din mor mener, at du har det dårligt, bare fordi du er teenager. Derfor er det også rigtig godt, at du skriver herind for at få råd til, hvad du kan gøre.


Godt at du har gjort noget
Når man er ung, har man mange hormoner, der raser rundt i kroppen. Og det kan gøre, at man det ene minut kan føle sig helt vildt glad og ovenpå. Mens det næste minut kan føles forfærdeligt at komme igennem, fordi man er i dårligt humør. Men uanset hvad, er det rigtig vigtigt, at vi gør noget, når vi mærker, at det bliver for meget for os. Og det tyder på det, at det er blevet for dig. Derfor er det også rigtig godt, at du har forsøgt at snakke med din mor om det. Det skal du endelig blive ved med.


Tag en snak med din mor
Jeg kan godt forstå, at du er lidt på bar bund i forhold til, hvordan du får din mor til at tro på dig. Jeg tænker, at det bedste, du kan gøre, er at tage en snak med hende igen. Og her er det virkelig vigtigt, at hun tager dig seriøst og lytter til, hvad du har at sige.


Forbered dig på jeres samtale
Det kan ofte være nemmere at komme ud med det, man har brug for, hvis man har forberedt sig. Så ved du, hvad du skal sige til hende, og hvordan du skal sige det. Hvis det virker nemmere, kan du også skrive et brev, som hun kan læse. Nogle gange kan det nemlig være lettere at skrive, hvordan man har det i stedet for at skulle sige det højt. Prøv at kigge vores guide igennem til, hvordan man snakker med forældre om svære ting. Der finder du råd til, hvordan du gør det bedst muligt.


Skal der sidde én ved siden af?
Når man skal snakke om nogle svære ting, kan det være rart at have en ved siden af. Du kan derfor tænke over, om det kunne være rart for dig at have en anden voksen ved siden af, når du skal snakke med din mor. Måske din far eller en anden person i din familie? Det kan nogle gange føles mere trygt, når man er to personer, der skal fortælle, hvad der er galt. Så kan han eller hun fortælle resten, hvis man selv glemmer noget eller bliver ked af det. Det er dog vigtigt, at den person, der sidder ved siden af, kender til det, du bokser med. Så kan personen nemlig hjælpe bedst muligt.


Tag kontakt til Børnetelefonen
Til sidst skal du vide, at du altid kan snakke med Børnetelefonen. De er vant til at snakke med unge om alle mulige ting. Jeg tænker, at de kan give dig nogle gode råd til, hvad du kan gøre i din situation. Måske hvordan du bedst muligt kan få fortalt din mor, at du tror, du har en depression.


Jeg håber, at du får snakket med din mor, og at hun får lyttet ordentligt til dig. Jeg ønsker dig held og lykke med det.
Jeg vil virkelig gerne på sprogrejse, men jeg skal på efterskole til sommer
Kategori: Forældre, Skole og uddannelse
K\u00f8n: Pige
Alder: 15
Dato: 2018-01-08T16:18:21.000Z

Sp\u00f8rgsm\u00e5l:
Jeg skal på efterskole efter sommerferien, og jeg glæder mig skam. Det eneste problem er, at jeg drømmer om at komme på sprogrejse. Jeg tror ikke, mine forældre er helt klar over hvor meget jeg faktisk gerne vil på sprogrejse. I hvert fald er det virkelig dyrt, og jeg kan ikke komme på sprogrejse plus efterskolen. Vi har allerede betalt det endelige, så jeg 100% skal på efterskole. Hvad skal jeg gøre?

Svar:
Det lyder rigtig spændende, at du skal på efterskole til sommer. Men jeg kan godt forstå, at du synes, det er svært, når du så gerne vil på sprogrejse.



Du kan altid komme til udlandet
Det virker til, at det er helt fastlagt, at du skal på efterskole. Og så er det virkelig bare om at nyde det år alt, hvad du kan. For husk på, at du altid kan komme til udlandet  på den ene eller anden måde. Der er en masse højskoler, som rejser rundt i verden med unge mennesker. Og du kan også være heldig at finde frivilligt arbejde i udlandet og være der nogle måneder, så du lærer lidt af sproget og de lokale at kende. Så din chance for at komme udenlands er langt fra forspildt!



Fortæl dine forældre om din drøm
Fordi sprogrejse er noget, du drømmer om, synes jeg stadig, at du skal fortælle dine forældre om, hvor meget du vil det. Sæt dig ned med dem en dag, hvor I alle har god tid. Og fortæl dem så, hvor meget du drømmer om det. Det kan være, at I kan snakke om, hvordan du kan få et længere ophold i udlandet i fremtiden, og hvordan det kan blive gjort. Når du vil det så gerne, synes jeg i hvert fald, at du skal afsted på et eller andet tidspunkt.



Der er også en anden ung, som har skrevet ind med et spørgsmål, som minder meget om dit. Så hvis du har lyst, kan du tage et kig på spørgsmålet Jeg vil hellere på udlandsophold end på efterskole.



Jeg håber, at du får dine forældre til at forstå, hvor meget du vil på sprogrejse. Og at I sammen kan finde en god løsning for dig.
Hvordan kan jeg vide, om hun også er vild med mig?
Kategori: Forelskelse
K\u00f8n: Dreng
Alder: 13
Dato: 2018-01-26T07:27:29.000Z

Sp\u00f8rgsm\u00e5l:
Jeg er en dreng på 13 år. jeg har mødt en pige, hun er rigtig sød men kender hende ikke så godt . Jeg tror jeg er lidt vild med hende, men ved ikke hvordan det føles for har aldrig haft en kæreste før. Ved ikke om vi passer sammen, for hun går på en anden skole end jeg gøre, og så er hun 12 år. Ved ikke om hun er vild med mig også er jeg bange for at dumme mig helt vildt. Hvordan kan man se på hende om hun er vild med mig eller kan jeg mærke det på hende om hvordan hun snakker eller ser på mig?
På forhånd tak for hjælpen

Svar:
Det er skønt at kunne lide et andet menneske. Men nogle gange kan det være svært, hvis man ikke ved, om det er gengældt.


Smalltalk med hende
Hvor er det dejligt for dig, at du har mødt en pige, som, du synes, er rigtig sød. Du skriver, at du ikke kender hende så godt. Men det kan du komme til!.. Ved at smalltalke. På den måde starter man så småt med at lære hinandens interesser og person at kende. Så spring endelig ud i det.


Hvorfor skulle I ikke passe sammen?
Du skriver, at du ikke er sikker på, at I passer sammen, fordi hun går på en anden skole og er 12 år gammel. Men hvorfor skulle I ikke passe sammen? Selvfølgelig skal I lære hinanden at kende. Men det ville være synd at miste modet allerede nu, fordi hun er et år yngre end dig og går på en anden skole. Så det er da bare om at tage mod til dig og give det et skud.


Læg mærke til tegnene på forelskelse
Til sidst spørger du til, hvordan du kan se på hende, at hun er vild med dig. Og i starten af dit brev, skriver du, at du tror, du er vild med hende. Til det vil jeg råde dig til at læse vores artikler om forelskelse. Den ene lister nogle tegn på forelskelse op. Den anden handler om, om man selv er forelsket. De kan måske gøre den del lidt mere klar for dig.


Tag en snak med dine kammerater
Jeg kommer til at tænke på, om du har snakket med nogle gode kammerater om det her. Hvis ikke, du har det, må det være et af mine bedste råd til dig. Lige sådan noget med piger er rigtig godt at snakke med sine venner om. De kan måske fortælle dig om, hvad de ville gøre i din situation? Eller måske kan de fortælle om en lignende situation, de selv har været i. Jeg synes, du skal prøve at tage en snak med dem. Det kan der sikkert komme noget godt ud af.


Jeg håber, at du lærer pigen at kende og finder ud af, om I kan lide hinanden. Held og lykke med det!
Jeg skriver projekt om mobning og har derfor et spørgsmål til jer
Kategori: Generelt
K\u00f8n: Pige
Alder: 15
Dato: 2018-01-26T07:34:40.000Z

Sp\u00f8rgsm\u00e5l:
jeg skriver vedr. et projekt om mobning. Det ville være rart hvis nogen af jer kunne svarer på mit spørgsmål. Hvad er forskellen på mobberi og drilleri ?

Svar:
Tak for din henvendelse. Det er et rigtig spændende emne, du søger viden om. Brevkassen er dog til personlige problemstillinger, så jeg vælger ikke at svare dig her.


I stedet kan du kigge på vores artikel om mobning. Der har vi skrevet lidt om forskellen mellem mobning og drilleri.